ชาวจังหวัดนครราชสีมากว่า 2 หมื่นคน ทยอยเดินทางมาร่วมในพิธีถวายดอกไม้จันทน์ ที่มณฑลพิธีพระเมรุมาศจำล
วันนี้ (26 ต.ค. 60) ที่มณฑลพิธีพระเมรุมาศจำลอง สนามหน้าศาลากลางจังหวัดนครราชสีมา นายวิเชียร จันทรโณทัย ผู้ว่าราชการจังหวัดนครราชสีมา พร้อมด้วยประชาชนชาวจังหวัดนครราชสีมา กว่า 2 หมื่นคน เริ่มทยอยเดินทางมาเข้าสู่บริเวณสนามหน้าศาลากลางจังหวัดนครราชสีมา ซึ่งเป็นจุดที่ตั้งพระเมรุมาศจำลอง เพื่อประกอบพิธีถวายดอกไม้จันทน์ ในพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร โดยมีเจ้าหน้าที่ตำรวจ ทหาร จิตอาสาเฉพาะกิจฯ คอยอำนวยความสะดวก ตรวจประชาชนบริเวณจุดคัดกรอง ที่ได้นำเครื่องแสกนวัตถุมาติดตั้งไว้ จำนวน 6 เครื่อง ที่บริเวณก่อนเข้าสู่มณฑลพิธีพระเมรุมาศจำลอง